ئەیالەتی پۆدۆلیا

ئەیالەتی پۆدۆلیا (بە تورکیی عوسمانی: ایالت کامانیچە بە ڕۆمانی:Eyālet-i Kamaniçe) یەکێک لە ئەیالەتەکانی ئیمپراتۆریەتیی عوسمانی بوو.https://www.geonames.de/coutr-ota-provinces.html لە ساڵی ١٦٧٢ دامەزراوە و لە ساڵی ١٦٩٩ لەناوچووە، ڕووبەری ویلایەتەکە نزیکەی ٢٠ ھەزار کیلۆمەتر دووجایە.Yılmaz Öztuna "Başlangıcından zamanımıza kadar Büyük Türkiye tarihi" cilt 12, sf. 29, Ötüken Yayınevi (1977).

 مێژوو 
لە ساڵی ١٦٧٢ سوپای عوسمانی بە سەرۆکایەتی سوڵتان محەممەدی چوارەم پاش گەمارۆیەکی کورت کامانیچەی گرت. (پەیمانی بوچاخ) کۆنترۆڵی عوسمانییەکانی بەسەر شارەکەدا پشتڕاستکردەوە، کە بووە ناوەندی ئەیالەتێکی نوێ. پەیماننامەکە لەلایەن پەرلەمانی(سێجیم) پۆڵەندییەوە ڕەتکرایەوە و شەڕ سەرلەنوێ سەریھەڵدا.https://books.google.iq/books?id=QjzYdCxumFcC&pg=PA306&redir_esc=y#v=onepage&q&f=false

ھەڵمەتی پۆڵەندا سەرکەوتوو نەبوو و (ئاگربەستی زوراونۆ) لە (١٦٧٦) پۆدۆلیای لە سنوورەکانی عوسمانیدا بەجێھێشت. جارێکی تر شەڕێکی پۆڵەندی و عوسمانی لە ساڵی ١٦٨٣ سەریھەڵدا. بۆ ماوەی ١٦ ساڵی داھاتوو، دەسەڵاتی عوسمانی لە پۆدۆلیا بەگشتی سنووردار بوو بە قەڵای گەمارۆدراوی کامیانێتس کە لەلایەن لەشکرێکی ٦ ھەزار سەربازەوە بەڕێوەدەبرا. لەشکرەکانی دیکە لە پۆدۆلیا، لە بار، مێدژیبیژ، جازلیڤێک و چۆرتکیڤ، بەزەحمەت ھەریەکەیان لە ١٠٠ سەرباز تێپەڕاند.Kołodziejczyk, Dariusz (June 1992). "Ottoman Podillja: The Eyalet of Kamjanec, 1672-1699". Harvard Ukrainian Studies. 16 (1/2): 87–101.

بەپێی بودجەی ئەیالەتی عوسمانی ساڵی ١٦٨١ ساڵانە ١٣ ملیۆن ئاقچە لە ئەیالەت خەرج دەکرا، بە پلەی یەکەم بۆ مووچەی سەربازەکان. لەم بڕە پارەیە کەمتر لە ٣٪ لە خودی پۆدۆلیا کۆکرایەوە، ئەوەی تر لە گەنجینەی ناوەندییەوە نێردراوە. لە ساڵی ١٦٨١دا، باوکسالاری قوستەنتینیە، شارە گەورەیەکی ئۆرتۆدۆکسی کامیانێتس، بە ناوی پانکراتیج دەستنیشان کرد.https://rcin.org.pl/Content/25440/WA303_43085_2006-93_APH_07_o.pdf

قەڵاکە لە ئەنجامی پەیمانی کارلۆڤیتز (١٦٩٩) گەڕێنرایەوە بۆ پۆڵەندا.

 والییەکان 
لە ماوەی ٢٧ ساڵی دەسەڵاتی عوسمانیدا، پۆدۆلیا لەلایەن نۆ پاشای عوسمانییەوە بەڕێوەدەبرا:https://books.google.iq/books?id=QjzYdCxumFcC&pg=PA306&redir_esc=y#v=onepage&q&f=false
 کۆستێندیلی خواجا خەلیل پاشا (٢ی ئەیلوولی ١٦٧٢ - ١٦٧٥/١٦٧٦) (جاری یەکەم)
 ئارناڤوت ئوزون ئیبراھیم پاشا (١٦٧٥/١٦٧٦ - ئەیلوولی ١٦٧٧)
 کۆستێندیلی خواجا خەلیل پاشا (ئەیلوولی ١٦٧٧ - ١٦٨٠) (جاری دووەم)
 دەفتەردار ئەحمەد پاشا (١٦٨٠ - ١٦٨٢)
 ئارناڤوت عەبدولڕەحمان عەبدی پاشا (١٦٨٢ - ٤ی ژانویەی ١٦٨٥)
 تۆکاتلی مەحمود پاشا (کانوونی دووەمی ١٦٨٤)
 بیکڵ سیلاحدار مستەفا پاشا (شوبات/ئازاری ١٦٨٥ - ١١ی ئایاری ١٦٨٦)
 بۆسنی ساری حوسێن پاشا (٢٥ی ئایاری ١٦٨٦ - ١٦٨٨)
 یەغەن ئەحمەد (١٦٨٨ - ژانویەی ١٦٨٩)
 قاھرامان بەی کوڕی مستەفا ئیبراھیم (١٦٨٩ - ٢٢ی ئەیلوولی ١٦٩٩)

 سەرچاوەکان 

پۆدۆلیا
پۆل:ویلایەتەکان و مەڵبەندەکان، دامەزرانی ١٥٣٤
پۆدۆلیا